ELSA-sanakirja

## ELSA-suomi -sanakirja

Alla on suomennoksia mystisiin ELSAn slangisanoihin.

**AVAINALUEET**
ELSAn Key Areas eli avainalueet ovat Academic Activities, Seminars & Conferences ja Student Trainee Exchange Programme. ELSAn toiminta rakentuu näiden kolmen alueen ympärille.

**CORPORATE IDENTITY (CI)**
ELSAlle on määritetty oma CI, jota pitäisi virallisesti käyttää. Fontit, värit ja logot, joita tulisi käyttää, on määritelty ELSA Identity Handbookissa.

**COUNCIL**
Neuvosto. International Council on ELSAn ylin päättävä elin, joka muodostuu kansallisten ELSA-ryhmien ICM:iin lähettämistä delegaatioista. Councilissa jokaisella velvoitteensa täyttäneellä ELSAn jäsenmaalla on kolme ääntä. Council kokoontuu ICM:n aikana kolme kertaa seuraaviin kokouksiin: Opening Plenary, Mid-Plenary ja Final Plenary.
Ks. myös INTERNATIONAL COUNCIL MEETING

**DIRECTOR**
Yhdistyksen kokous tai hallitus voi valita hallituksen avuksi direktoreita, jotka nimetään johonkin tiettyyn toimeen, esimerkiksi Director for Human Rights. Heillä ei ole hallituksen jäsenen vastuuta yhdistyksestä eikä äänioikeutta hallituksen kokouksissa, mutta heidän mielipiteensä otetaan huomioon.

**ELSA ALUMNI FINLAND (EAF)**
ELSAn alumniyhdistys Suomessa.

**ELSA FINLANDIN NATIONAL COUNCIL MEETING DECISION BOOK (EFDB)**
Kokoelma päätöksistä, jotka on tehty ELSA Finlandin kevät- tai syyskokouksessa ja jotka sitovat sekä ELSA Finlandia että kaikkia sen paikallisryhmiä.

**ELSA INTERNATIONAL (EI)**
ELSAn kansainvälinen taso, jonka jäseniä ovat 42 kansallista ELSA-ryhmää jäsen- tai tarkkailijamaina ja jonka päätösvaltaa käyttää Council ja toimeenpanovaltaa International Board. IB ja ELSA Internationalin direktorit ja assistentit muodostavat yhdessä ELSA International Teamin.

**ELSA INTERNATIONAL COUNCIL MEETING DECISION BOOK (EIDB)**
“ELSAn tavallinen laki eli päätöskokoelma”. Sisältää kaikkien ELSAn toiminta-alueiden toimintaperiaatteet. Jokaisen ELSAn hallituksen jäsenen tulee tuntea vähintään omaa aluettaan koskevat DB:n määräykset. Useimpiin käytäntöä koskeviin kysymyksiin löytyvät vastaukset DB:stä.

**ELSA LAWYERS SOCIETY (ELS)**
ELSAn kansainvälinen alumniyhdistys.

**ELSA MOOT COURT COMPETITION ON WTO LAW (EMC2)**
ELSAn tunnetuin oikeustapauskilpailu, joka on siis maailmanlaajuinen. Euroopassa järjestetään kaksi Regional Roundia, joihin Euroopan joukkueet jaetaan puoliksi. Ennen RR:ia pitää olla tehtynä kirjallinen osuus kilpailusta. Molemmista RR:sta parhaat joukkueet pääsevät jatkoon Final Oral Roundiin, johon osallistuvat myös parhaat joukkueet muilta mantereilta.

**ELSA VISION CONTEST**
Tämä järjestetään sekä ICM:ssä että (ainakin ELSA Finlandin) NCM:ssä. ICM:ssä yksittäinen delegaatio tai niiden yhdistymä tekee esityksen, joka voi olla näyttelyä, laulua, tanssia, yms. IB valitsee illan voittajan. NCM:ssä paikallisryhmät esittävät ja EF valitsee voittajan. Ideana on nähdä hyviä ja hauskoja esityksiä, jotka kenties kertovat jotain kyseisestä ryhmästä.

**ELSAN OSA-ALUEET**
ELSA jakautuu seitsemään osa-alueeseen, joista käytetään seuraavia lyhenteitä:
BEE = Board Management, External Relations and Expansion = Hallitustyön johto, ulkoiset suhteet
ja laajentuminen -> President (puheenjohtaja)
IM = Internal Management = Sisäinen tiedotus, koulutus -> Secretary General (pääsihteeri)
FM = Financial Management -> Treasurer (taloudenhoitaja)
MKT = Marketing -> VP Marketing (markkinoija)
AA = Academic Activities = Akateeminen toiminta -> VP AA (AA-vastaava)
S&C = Seminars & Conferences = Seminaarit ja konferenssit sekä Study Visitit -> VP S&C (S&Cvastaava)
STEP = Student Trainee Exchange Programme = Kansainvälinen opiskelijaharjoitteluvaihtoohjelma
-> VP STEP (STEP-vastaava)

**FUNERGY**
Jokaisen ICM:n tai muun kansainvälisen kokouksen jälkeen laaditaan kyseinen erittäin
epävirallinen lehtinen, johon kirjataan mm. parhaimmat/huonoimmat jutut, mitä ihmiset ovat
päästäneet suustaan, eri maiden hallitusten jäsenten väliset kahdenkeskiset bilateraalit jne.
Suomen NCM:n versio on nimeltään Finergy.

**HUMAN RIGHTS (HR)**
Ihmisoikeudet mainitaan ELSA Internationalin DB:ssa, joiden mukaan mm. ne implementoidaan
kaikkiin avainalueisiin.

**INTERNATIONAL BOARD (IB)**
ELSA Internationalin hallitus, joka on ELSAn ylin toimeenpaneva elin. Toimii yhden
hallituskauden (elokuusta heinäkuuhun) ja asuu Brysselissä ELSA Housessa. Hallitusvaalit
pidetään kevään ICM:ssä.

**INTERNATIONAL COUNCIL MEETING (ICM)**
ELSAn ylin päättävä elin. Kokoontuu kahdesti vuodessa, keväällä ja syksyllä. ICM kestää
sunnuntaista sunnuntaihin ja kyseisen viikon aikana on workshopeja ja kolme plenarya eli
täysistuntoa: Opening Plenary, Mid-Plenary ja Final Plenary.
2007 Praha, Tsekki ja Reggio di Galabria, Italia
2008 Lissabon, Portugali ja Nürnberg, Saksa
2009 Budva, Montenegro ja Sinaia, Romania
2010 Qawra, Malta ja Alanya, Turkki
2011 Poznan, Puola ja Palermo, Italia
2012 Algarve, Portugali ja Batumi, Georgia
2013 Köln, Saksa ja Opatija, Kroatia
2014 Malta ja Bodrum, Turkki
Ks. myös COUNCIL

**INTERNATIONAL FOCUS PROGRAMME (IFP)**
Vähintään vuoden kestoltaan oleva koko ELSAlle yhteiseksi valittu ajankohtainen oikeudellinen
aihe. Ajanjakson aikana kaikkien ELSA-ryhmien tulisi painottaa teemaa toiminnassaan jokaisella
toiminta-alueellaan.

2010-2013 Health Law

2013-2016 Media Law

**INTERNATIONAL PRESIDENTS’ MEETING (IPM)**
Kahdesti vuodessa (tammi- tai helmikuu ja elokuu) järjestettävä puheenjohtajien tapaaminen, joka
toimii myös ICM:ää valmistelevana elimenä.
2007 Toulon, Ranska ja Varsova, Puola
2008 Skopje, Makedonia ja Brno, Tsekki
2009 Istanbul, Turkki ja Amsterdam, Alankomaat
2010 Kiova, Ukraina ja Lissabon, Portugali
2011 Tbilisi, Georgia ja Tallinna, Viro
2012 Qawra, Malta ja Pariisi, Ranska
2013 Jalta, Ukraina ja Tbilisi, Georgia

2014 San Sebastian, Espanja ja Graz, Itävalta

**INTERNATIONAL TRAINERS’ POOL (ITP)**
Entiset aktiiviset elsalaiset toimivat ITP:n trainereinä kattaen mahdollisimman laajasti koko ELSA-verkoston. ITP:n tarkoituksena on tukea ELSAa tarjoamalla trainingejä joko ELSAan liittyvistä asioista tai soft skills –aiheista. ITP on perustettu vuonna 2000.

**JOB HUNTING (JH)**
Eräs kolmesta STEP:iin liittyvästä tehtävästä. Stepperin tarkoituksena on löytää kaupungistaan STEP-työharjoittelupaikkoja. Tähän liittyvät siis yhteydenotot yliopistolle ja eri firmoihin, joissa kerrotaan, mitä STEP tarjoaa työnantajalle. Kun työnantaja päättää tarjota STEP-työharjoittelupaikan, hän täyttää siihen tarkoitetun ELSAn lomakkeen. Täytetty lomake ohjataan eteenpäin ELSA Internationalille, joka mainostaa kaikkia haettavissa olevia paikkoja STEP Newsletterissä. Hakuajan päätyttyä sopivat hakijat lähetetään työnantajalle, joka saa valita heistä mieleisensä. Työharjoittelun loppupuolella työnantajalle lähetetään arviointilomake, jotta STEP:iä voidaan parantaa entisestään.

**KEY AREA MEETING (KAM)**
Vuodesta 2011 alkaen on tarkoitus pitää osa-aluekokous kolmelle avainaluelle yhdessä: AA, S&C ja STEP. Ennen AA-vastaavat ja S&C-vastaavat kokoontuivat United S&C & AA Meetingiin (USA) ja STEP-vastaavat International STEP and Marketing Meetingiin (ISMM).
2011 Turku, Suomi
2012 Brno, Tsekki

2013 Bratislava, Slovakia

**LOCAL BOARD (LB)**
Paikallisryhmän hallitus, esim. ELSA Helsingin hallitus.

**LOCAL DRINK**
National drink -käytäntö ”implementoituna” Suomen tasolle = local drink. Kukin paikallisryhmä
tuo NCM:iin ICM:n malliin oman local drinkkinsä workshopeihin. Tietääksemme Suomi on
toiminut edelläkävijänä tämän perinteen laajentamisessa kansalliselle tasolle.

Syksyllä 2013 local drinkit olivat seuraavat:

ELSA Helsinki: Ufo Shot

ELSA Joensuu: Kiteen Kirkas

ELSA Rovaniemi: Shamaani Terva

ELSA Turku: Minttu

**LOCAL GROUP (LG)**
Paikallisryhmä, esim. ELSA Stockholm.

**MINUTES**
Workshopeissa ja plenaryissä käytetyt puheenvuorot hyvin yksityiskohtaisesti workshopin tai plenaryn sihteerien kirjaamana. Minuteseihin on hyvä tutustua aina ennen ELSAn sisäistä tapaamista esim. NCM:iä, ICM:iä tai IPM:iä, jotta tietää, mitä asioita on viimeksi käsitelty. Näin asioissa edistyttäisiin, eikä vain aina tuotaisi esiin samoja näkökulmia kuin ennenkin.

NATIONAL DRINK
Jokaisen kansallisen hallituksen on tuotava oma national drinkkinsä ICM:n jokaiseen workshopiin. Workshopeissa valitaan Director for National Drinks / ELSA Spirit, joka pitää huolen, että joka päivälle on sopiva määrä juomia nautittavaksi, sekä riittävästi kuppeja, joista juomia nautitaan. Lisäksi hän laskee ICM:n aikana nautittujen national drinkkien yhteismäärän. Paras/kostein workshop saa mainetta ja kunniaa, mutta palkintona ei valitettavasti ole national drinkkejä. ELSA Finlandin national drink on perinteisesti ollut Salmiakkikoskenkorva.
Ks. myös LOCAL DRINK.

**NATIONAL BOARD (NB)**
Kansallinen hallitus, esim. ELSA Finlandin hallitus.

**NATIONAL GROUP (NG)**
Kansallinen ryhmä, esim. ELSA Norway.

**NEWSLETTER**
Kirje, jossa kerrotaan ELSA-kuulumisia. ELSA Finland lähettää Newslettereitä paikallisryhmilleen. Paikallisryhmät voivat lähettää omia Newslettereitä mm. omaan tiedekuntaan ja dekaanille.

**NORDIC PRE-PARTY (NPP)**
Jokaisessa ICM:ssä jokin pohjoismaisista delegaatioista järjestää yhtenä iltana vuorotellen Nordic Pre-Partyn, yleensä ennen ELSA Vision Contestia. Järjestäjänä olo kiertää vuorotellen jokaiselle mukana olevalle maalle. Järjestäjä määrittelee kyseisen kerran teeman, hankkii sopivan tilan, ostaa juotavat ja laskuttaa osallistujia, paitsi IB:n jäsenet pääsevät ilmaiseksi. Mukaan ovat kutsuttuja kaikki pohjoismaalaiset, IB ja pari muuta järjestäjädelegaation valitsemaa henkilöä. Muille tapahtumasta ei puhuta. Bileille on kolme sääntöä: ei kameroita, aikaa kaksi tuntia ja juoda voi vain vahvoja alkoholijuomia.

Teemoja vuosien saatossa:

2012 ICM Batumi: Flower Power (ELSA Norway)

2013 ICM Cologne: Good & Evil (ELSA Sweden)

2013 ICM Opatija: Porn to Party (ELSA Finland)

2014 ICM Malta: (ELSA Denmark)

**NORDIC PRESIDENTS' MEETING (NPM**)
Pohjoismainen ELSA-tapahtuma, jota ELSAn Statutes and Stading Orders ei sääntele. NPM:n päätavoitteena on lisätä pohjoismaista yhteistyötä ELSA-toiminnassa ja antaa pohjoismaiden puheenjohtajille valmiuksia toimia tehtävässään. NPM on tarkoitettu erityisesti kansallisten ryhmien ja paikallisryhmien puheenjohtajille.

2009 Oslo, Norja

2011 Tukholma, Ruotsi

2012 Kööpenhamina, Tanska

2013 Helsinki, Suomi

**ONE YEAR OPERATIONAL PLAN (OYOP**)
Hallituksen toimintasuunnitelma ja aikataulu hallituskaudelle. OYOP tulisi laatia jokaisella ELSA:n tasolla ja jokaisessa paikallisryhmän hallituksessa.

**PACKAGE (tai WORKING MATERIALS)**
ELSAn sisäisen tapaamisen työskentelymateriaalivihkonen, joka tavalla tai toisella sisältää jotain huipputärkeää ELSA-materiaalia. Esim. NCM:iä ennen ELSA Finland kokoaa NCM Packagen, josta löytyy jokainen workshopin läpi käytävä ohjelma eli Agenda sekä päätösehdotukset ja input paperit. ICM:iä varten International Board kokoaa ICM Working Materialsin, joka jokaisen osallistujan on syytä lukea huolella läpi ja tuoda mukaan, kuten myös NCM Package.

**PLENARY**
Eli täysistunto, jossa Council päättää asioista. Council kokoontuu jokaisessa ICM:ssä kolme kertaa:
Opening Plenary, Mid-Plenary ja Final Plenary.

**PRESIDENT**
President on hallituksen puheenjohtajan nimike englanniksi.

**RECEPTION**
Eräs kolmesta STEP:iin liittyvästä tehtävästä. Stepperin tehtävänä on myös työharjoitteluun tulevan henkilön vastaanotto. Ensinnäkin hän ilmoittaa valitulle henkilölle ja varmistaa, että hän tulee paikalle. Hän lähettää harjoittelijalle etukäteen tervetulopaketin, jossa on tietoa maasta ja kaupungista. Lisäksi hän hankkii harjoittelijalle asunnon ja auttaa tarvittavan paperisodan kanssa. STEP-harjoittelijan tullessa maahan hän hakee tämän lentokentältä ja opastaa kaupungissa. Harjoittelun aikana kannattaa kutsua kaikkiin tapahtumiin ja jopa järjestää jokin tapahtuma STEP-harjoittelijoiden kunniaksi, jotta nämä tutustuvat vieraassa maassa uusiin ihmisiin. Yleisesti siis tavoitteena on STEP-harjoittelijan tuleminen helpoksi ja oleminen hauskaksi.

**TREASURER**
Treasurer on hallituksen taloudenhoitajan nimike englanniksi.

**SECRETARY GENERAL (SecGen)**
Secretary General on hallituksen pääsihteerin nimike englanniksi.

**STATUTES AND STANDING ORDERS (SSO)**
= “ELSAn perustuslaki”. Sisältää kaikki menettelymääräykset ja määräykset kaikista perustavaa laatua olevista seikoista (esim. kuinka liitytään ELSA Internationalin jäseneksi, kuinka menetellään International Council Meetingissä, IB:n kokoonpano jne.). Löytyy ELSA Onlinen Archivesta!

**STEP NEWSLETTER**
Sieltä löytyvät kaikki sillä hetkellä haussa olevat STEP-työharjoittelupaikat. ELSA International kokoaa ja julkaisee sen, kansallinen VP STEP lähettää sen eteenpäin paikallisryhmien VP STEP:eille, jotka levittävät sitä jäsenillensä, esim. mainostamalla sen löytyvät www.elsa.org -osoitteesta, tulostamalla sen esille, lisäämällä omille nettisivuilleen, jne.

**STEPPER**
Eli Stepperi on STEP:stä vastaava henkilö.

**STRATEGISET TAVOITTEET (STRATEGIC GOALS FOR 2018, SG'18)**
Kansainväliset ELSA-verkostoa koskevat tavoitteet, jotka hyväksytään viisivuotiskaudeksi. Ensimmäiset strategiset tavoitteet hyväksyttiin Lissabonin ICM:ssä keväällä 2008 vuosille 2008–2013. Nykyisin voimassaolevat strategiset tavoitteet hyväksyttiin ICM Kölnissä vuosiksi 2013-2018. Strategiset tavoitteet löytyvät DB:stä!

**STUDENT HUNTING**
Eräs kolmesta STEP:iin liittyvästä tehtävästä. Stepperi siis kertoo oman paikallisryhmän elsalaisille mahdollisuudesta hakea STEP:iin, jakaa uusinta STEP Newsletteriä, vastaa STEP:iin liittyviin kysymyksiin ja auttaa tarvittaessa hakemuksen täyttämisessä. STEP-infon pitäminen on erittäin suositeltavaa.

SUPPORTING AREA MEETING (SAM)
Vuodesta 2011 lähtien järjestetty osa-aluekokous pääsihteereille, taloudenhoitajille ja markkinoille yhdessä.
2011 Bordeaux, Ranska
2012 Uppsala, Ruotsi

2013 Konjic, Bosnia ja Hertsegovina

**SYNERGY**
ELSA Internationalin kahdesti vuodessa (ennen ICM:iä) ilmestyvä lehti. Lehdessä on omat palstat jokaiselle ELSAn osa-alueelle ja lehteen voi kirjoittaa juttuja kuka tahansa elsalainen.

**TRANSITION**
Transitio on hallituksenvaihtoperiodi. Vanha hallitus kouluttaa uuden hallituksen tehtäväänsä ja siirtää kaiken mahdollisen ELSA-tietotaidon eteenpäin. Näin uusi hallitus pääsee aloittamaan hallituskautensa mahdollisimman tehokkaasti ja toimintaa kehittäen sekä välttäen aikaisemmin tehtyjen virheiden toistamisen. Sekä kansallisella että paikallisella tasolla transitionin tulisi kestää yhteensä vähintään viikonlopun. IB:n transitio kestää yhden kuukauden ja se pidetään aina heinäkuussa.

General Transition = yleistransitiossa kerrotaan yleisesti ELSAsta ja hallitustyöskentelystä ym.
Specific / Area Transition = erityis- eli osa-aluetransitio

**VICE PRESIDENT (VP)**
Viisi ELSAn hallitusviroista ovat Vice President -alkuisia:
VP Marketing eli markkinointivastaava
VP Academic Activities (VP AA) eli AA-vastaava
VP Seminars & Conferences (VP S&C) eli S&C-vastaava
VP Student Trainee Exchange Programme (VP STEP) eli STEP-vastaava

VP Moot Court Competitions (VP MCC) eli oikeustapauskilpailuvastaava

**WORKING MATERIALS**
Ks. PACKAGE

**WORKSHOP (WS)**
ELSAn sisäisissä tapaamisissa työskentelyryhmä osa-alueittain, esim. puheenjohtajien BEE-workshop. Workshopissa on mm. aivoriihiä, keskusteluja, trainingeja, kyselytuokioita, ryhmätöitä ja päätösehdotusten käsittelyjä sekä äänestyksiä. Workshopissa toimivat workshop-toimihenkilöt (workshop officers), joita ovat puheenjohtaja (Chair), joka johtaa puhetta; sihteeri (Secretary), joka kirjoittaa minutesit; sekä ELSA Spirit –direktori, jonka vastuulla on iloisen hengen ylläpitäminen.